দ্য রিলাকট্যান্ট ড্রাগন (ছোটগল্প)

দ্য রিলাক্ট্যান্ট ড্রাগন হলো ১৮৯৮ সালে কেনেথ গ্রাহামের লেখা একটি শিশুসাহিত্য গল্প যেটি তার বই "ড্রিম ডেজ"-এর একটি অধ্যায় হিসেবে প্রকাশিত হয়েছিল। এটি গ্রাহামের সবচেয়ে বিখ্যাত ছোটগল্প, যা সম্ভবত ড্রিম ডেজ বা ১৮৯৫ সালের সম্পর্কিত সংকলন "দ্য গোল্ডেন এজ"-এর চেয়েও অধিক পরিচিত। এটিকে বর্তমান আধুনিক গল্পের একটি নমুনা হিসেবে দেখা যেতে পারে যেখানে ড্রাগনকে ভয়ানকের পরিবর্তে সহানুভূতিশীল চরিত্র হিসাবে দেখানো হয়েছে।

সারাংশ
থাম্ব|ম্যাক্সফিল্ড পারিশের আঁকা ড্রিম ডেস (১৯০২) বইয়ের চিত্র
গল্পটি অক্সফোর্ডশায়ারের বার্কশায়ার ডাউনসে ঘটে (যেখানে লেখক থাকতেন এবং কিংবদন্তি অনুসারে, সেন্ট জর্জ একটি ড্রাগনের সাথে লড়াই করেছিলেন)।

গ্রাহামের গল্পে, একটি ছোট ছেলে তার বাড়ির উপরে ডাউনসে বসবাসকারী এক পণ্ডিত, কবিতাপ্রেমী ড্রাগনকে আবিষ্কার করে। তারা দুজন বন্ধু হয়ে যায়, কিন্তু শীঘ্রই শহরের লোকেরা ড্রাগনটিকে আবিষ্কার করে। তারা ড্রাগনটিকে তাড়িয়ে দেওয়ার জন্য সেন্ট জর্জকে ডেকে পাঠায়। ছেলেটি সেন্ট জর্জের  সাথে ড্রাগনের  পরিচয় করিয়ে দেয় এবং দুজনেই সিদ্ধান্ত নেয় যে লড়াই না করাই তাদের জন্য ভালো হবে। অবশেষে, তারা দুই যোদ্ধার মধ্যে একটি নকল লড়াই দেখাবার সিদ্ধান্ত নেয়। দুজনের পরিকল্পনা অনুসারে, সেন্ট জর্জ ড্রাগনের পরামর্শে তার অগভীর চামড়ার ভাঁজের মধ্যে দিয়ে  বর্শা দিয়ে হালকাভাবে আঘাত করে এবং শহরবাসী এতে আনন্দিত হয় (যদিও সবাই নয়, কারণ কেউ কেউ ড্রাগনের জয়ের জন্য বাজি ধরেছিল)। সেন্ট জর্জ তখন ঘোষণা করেন যে ড্রাগনটির মানসিক সংস্কার করা হয়েছে এবং শহরবাসীদের আশ্বস্ত করেন যে সে বিপজ্জনক নয়। এর ফলে মানুষ ড্রাগনটিকে গ্রহণ করে।

পর্যালোচনা

একজন পণ্ডিত বইটিকে "ভাষা সম্পর্কে একটি গল্প" যেমন "অশিক্ষিত মানুষের উপভাষা" এবং "ড্রাগনের সাহিত্যিক আকাঙ্ক্ষা" হিসাবে বর্ণনা করেছেন। গল্পটির একটি শুরুর দৃশ্যও রয়েছে যেখানে শার্লট নামে একটি ছোট মেয়ে (গ্রাহামের দ্য গোল্ডেন এজের একটি চরিত্র) এবং একজন প্রাপ্তবয়স্ক চরিত্র তুষারে রহস্যময় সরীসৃপের পায়ের ছাপ খুঁজে পায় এবং তাদের অনুসরণ করে, অবশেষে একজন পুরুষকে খুঁজে পায় যে তাদের রিলাক্ট্যান্ট ড্রাগনের গল্প বলে; দুটি সংক্ষিপ্ত সংস্করণের (একটি রবার্ট ডি. সান সৌসি দ্বারা এবং জন সেগাল দ্বারা চিত্রিত এবং অন্যটি সংক্ষিপ্ত এবং ইঙ্গা মুর দ্বারা চিত্রিত ) উভয়ই এই দৃশ্যটি বাদ দেয়। নিউ ইয়র্ক টাইমসের পর্যালোচনায় এমিলি জেনকিন্সের উল্লেখ করেছেন যে এই গল্পটি কিছুটা দীর্ঘস্থায়ী এবং গল্পটি শিশুদের মনোযোগ ধরে রাখতে পারবে কিনা তা নিয়ে কিছু অভিভাবকরা সন্দীহান হতে পারে। তবে, তিনি উভয় সংক্ষিপ্তকরণের চেয়ে অসংক্ষিপ্ত সংস্করণটিকে অগ্রাধিকারযোগ্য বলে মনে করেন (যদিও তিনি বলেছেন যে "মুর লেখকের বর্ণনামূলক অনুচ্ছেদের বিশুদ্ধ আনন্দকে ধরে রাখতে পেরেছেন")।

পিটার গ্রিন, ১৯৫৯ সালে গ্রাহামের জীবনীতে লিখেছেন যে গল্পটিকে [[ডন কিহোতে
ডন কিহোতের]] মতো একটি ব্যঙ্গাত্মক রচনা হিসেবে দেখা যেতে পারে, তবে গল্পের চরিত্রগুলিকে লেখকের নিজস্ব চরিত্রের বিভিন্ন দিকের গভীর উপস্থাপন হিসেবে দেখা যেতে পারে: গ্রাহামের একজন সরকারি কর্মচারী হিসাবে প্রতিষ্ঠানের জন্য কাজ করার ব্যাপারটি উপস্থাপন করা হয়েছে সেন্ট জর্জের মাধ্যমে, অন্যদিকে ড্রাগন তার অরাজক, শৈল্পিক এবং অসামাজিক দিক তুলে ধরে।

উত্তরাধিকার

এই গল্পটি ১৯৪১ সালে ওয়াল্ট ডিজনি প্রোডাকশনের একই নামের ফিচার ফিল্মের মূল উপাদান ছিল। গল্পটি জন রাটার দ্বারা শিশুদের অপেরাটা হিসেবে সঙ্গীতায়িত হয়েছিল, যার কথা লিখেছিলেন ডেভিড গ্রান্ট। ১৯৬০ সালে এটির টেলিভিশন সংকলন দ্য শার্লি টেম্পল শোতে জন রাইট সেন্ট জর্জের চরিত্রে অভিনয় করেছিলেন।   সেটিকে একটি লাইভ-অ্যাকশন পর্ব হিসেবে উপস্থাপন করা হয়েছিল। ১৯৬৮ সালের ২১শে মার্চ, বার টিলস্ট্রম এবং কুকলা, ফ্রান এবং অলি এনবিসিতে একটি পুতুল সংস্করণে অভিনয় করেছিলেন। ১৯৬৫ সালে হান্না-বারবেরা রেকর্ডস প্রথমবার গল্পটির  শিশুদের অ্যালবাম সংস্করণ প্রকাশ করেছিল, সেখানে কার্টুন চরিত্র টাচে টার্টল এবং ডাম-ডাম অভিনয় করেছিল, যেটি গল্পটিকে কুসংস্কার সম্পর্কিত একটি আধুনিক রূপক বানিয়ে তুলেছিল। ১৯৭০-১৯৭১ সালে, এটি টেলিভিশন অনুষ্ঠান দ্য রিলাক্ট্যান্ট ড্রাগন এবং মিস্টার টোড শো-এর অংশ হয়ে উঠেছিল। ১৯৮৭ সালে, কসগ্রোভ হল ফিল্মস গল্পটিকে থেমস আইটিভির জন্য গ্রহণ করেছিল। ২০০৪ সালে, ক্যান্ডেলউইক প্রেস গল্পটি ছবির বই আকারে প্রকাশ করে, যেখানে ইঙ্গা মুরের কয়েক ডজন চিত্রকর্ম ছিল। ২০০৮ সালে, টনি ডিটারলিজ্জি গ্রাহামের গল্পের প্রতি শ্রদ্ধাঞ্জলি হিসেবে কেনি অ্যান্ড দ্য ড্রাগন লেখেন, যার মধ্যে দুই নায়কের নামকরণ করেছিলেন  কেনেথ এবং গ্রাহাম। মেক্সিকান অ্যানিমেটেড ফিল্ম ফ্র্যাঞ্চাইজি লেয়েন্ডাস বইটির একাধিক উপাদান ব্যবহার করেছিল।

বহিঃসংযোগ

 "দ্য রিলাক্ট্যান্ট ড্রাগন" ডন মার্কস্টেনের টুনোপিডিয়া। সংরক্ষিত ১০ সেপ্টেম্বর, ২০২২ তারিখে আসলটি থেকে।
 ড্রিম ডেজ এর গোটা গল্প প্রজেক্ট গুটেনবার্গে দ্য রিলাক্ট্যান্ট ড্রাগন হল ড্রিম ডেজ এর একটি অধ্যায়।
 "দ্য রিলাক্ট্যান্ট ড্রাগন" এর মৌখিক সংস্করণ প্রজেক্ট গুটেনবার্গে "দ্য রিলাক্ট্যান্ট ড্রাগন" এর মৌখিক সংস্করণ


তথ্যসূত্র
বিষয়শ্রেণী:চলচ্চিত্রে অভিযোজিত ছোটগল্প